Publication: Magyar Közlöny
Issue: MK-2009-185 (Year: 2009, Number: 185)
Era: 2004-2010
Section: – a szociális igazgatásról és szociális ellátásokról szóló 1993. évi III. törvény 55/D. §-ában foglaltak alapján –
Paragraph Index: 828

2010. február 28-áig igényelheti. Az igénylõlaphoz hozzáférhet a Magyar Államkincstár Regionális Igazgatóságai ügyfélfogadásra nyitva álló helyiségeiben, illetõleg letöltheti a www.szmm.gov.hu és a www.allamkincstar.gov.hu honlapokról. A jövedelem összegét az igénylõlapon forintban kell feltüntetni. Amennyiben jogosult a támogatásra, úgy az a kérelem benyújtását követõ hónap elsõ napjától a 2010. április 30-áig terjedõ idõszakra kerül megállapításra. Szolgáltatóváltáseseténa támogatásravalójogosultságnemszûnikmeg, ilyenkorazúj szolgáltatóvalkötött, érvényes szerzõdés másolatát kell beküldenie az Igazgatóság részére, a szerzõdésben a szolgáltatás igénybevételének kezdõ idõpontjaként rögzített idõponttól számított 15 napon belül. A szerzõdéshez – gázfogyasztás esetén – csatolni kell a korábbi szolgáltató által kiállított végszámlához kapcsolódó igazolást azon hõmennyiségrõl, amelyre a 2009 januárjától kezdõdõ jogosultsági idõszakban Önnek, vagy háztartása valamely tagjának már támogatást érvényesített. A támogatás a szolgáltató által kibocsátott számlában az Ön által felhasznált hõmennyiség után a jogszabályban meghatározott mértékig kerül jóváírásra. A támogatott hõmennyiség szempontjából nagycsaládosnak minõsül, aki három vagy több gyermek után kap családi pótlékot, vagy 1–2 gyermek után kap ugyan családi pótlékot, de a három vagy több gyermek után járó gyermekenkénti összegben, mert további olyan gyermeke van, aki a családi pótlék összegének számításakor beszámít (például rendszeres jövedelemmel nem rendelkezõ felsõoktatási hallgató, vagy a 18. életévét betöltött tartósan beteg vagy súlyosan fogyatékos gyermek, aki saját jogán jogosult a családi pótlékra). Az igénylõlap elsõ része azokat az adatokat tartalmazza, amelyeket minden kérelmezõnek ki kell töltenie, függetlenül attól, hogy milyen támogatást igényel. Kérelmezõ az a személy, aki a szolgáltatóval a háztartási (lakossági) árszabású szerzõdést megkötötte, tehát akinek a nevére a szolgáltatási számla kiállításra kerül. Közös mérõvel rendelkezõ társasház esetében a kérelmezõ a gáz- vagy távhõszolgáltatás díjának megfizetésére köteles személy, akit a közös képviselõ igazolásában megnevez. Lakcím: az energiatámogatási igény benyújtását megelõzõen az okmányirodánál bejelentett és a lakcímet igazoló, érvényes hatósági igazolványba (lakcímkártyába) bejegyzett lakóhely vagy tartózkodási hely (együtt lakcím), több lakcím esetén az, ahol az illetõ életvitelszerûen lakik. Jövedelem: az elismert költségekkel és a befizetési kötelezettséggel csökkentett – a személyi jövedelemadóról szóló törvény szerint meghatározott, belföldrõl vagy külföldrõl származó – megszerzett – vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is, – az a bevétel, amely után az egyszerûsített vállalkozói adóról, illetve az egyszerûsített közteherviselési hozzájárulásról szóló törvény szerint adót, illetve hozzájárulást kell fizetni. Elismert költségnek minõsül a személyi jövedelemadóról szóló törvényben elismert költség, valamint a fizetett tartásdíj. Ha a magánszemély az egyszerûsített vállalkozói adó vagy egyszerûsített közteherviselési hozzájárulás alapjául szolgáló bevételt szerez, a bevétel csökkenthetõ a személyi jövedelemadóról szóló törvény szerint elismert költségnek minõsülõ igazolt kiadásokkal, ennek hiányában a bevétel 40%-ával. Ha a mezõgazdasági õstermelõ adóévi õstermelésbõl származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthetõ az igazolt költségekkel, továbbá a bevétel 40%-ának megfelelõ összeggel, vagy a bevétel 85%-ának, illetõleg állattenyésztés esetén 94%-ának megfelelõ összeggel. Befizetési kötelezettségnek minõsül a személyi jövedelemadó, az egyszerûsített vállalkozási adó, a magánszemélyt terhelõ egyszerûsített közteherviselési hozzájárulás, egészségbiztosítási hozzájárulás és járulék, egészségügyi szolgáltatásijárulék,nyugdíjjárulék,nyugdíjbiztosításijárulék,magán-nyugdíjpénztáritagdíjésmunkavállalóijárulék. A jövedelmi adatok alatt havi nettó jövedelmet kell érteni, ezért a kérelemben a személyi jövedelemadóval, a társadalombiztosítási járulékkal, magán-nyugdíjpénztári tagdíjjal és a munkavállalói járulékkal csökkentett nettó jövedelmi adatokat kell feltüntetni. Havi jövedelem: – havi rendszerességgel járó – nem vállalkozásból, illetve õstermelõi tevékenységbõl (a továbbiakban együtt: vállalkozás) származó – jövedelem esetén a kérelem benyújtását megelõzõ hónapban megszerzett jövedelem, – nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelõzõ tizenkét hónap alatt szerzett jövedelem egyhavi átlaga. Vállalkozásból származó jövedelmekesetén azonhónapoknál,amelyekadóbevallássalmár lezárt idõszakraesnek,a jövedelmeta bevallott éves jövedelemnek e hónapokkal arányos összegében kell beszámítani. Ha a vállalkozási tevékenység megkezdésétõl eltelt idõtartam nem éri el a tizenkét hónapot, akkor az egyhavi átlagos jövedelmet a vállalkozási tevékenység idõtartama alapján kell kiszámítani. A jövedelemszámításnál figyelmen kívül kell hagyni – a kérelem benyújtását megelõzõen megszûnt havi rendszeres jövedelmet, – a vállalkozásból származó jövedelmet, feltéve, hogy a vállalkozási tevékenység megszûnt. A vállalkozásitevékenység akkor tekinthetõ megszûntnek, ha a vállalkozóiengedélyt, illetve az õstermelõi igazolványt visszaadták vagy visszavonták, illetõleg a társas vállalkozásttörölték a cégjegyzékbõl. Nem minõsül jövedelemnek, így a jövedelmek között sem kell feltüntetni: – a temetési segély, az alkalmanként adott átmeneti segély, a lakásfenntartási támogatás, az adósságcsökkentési támogatás, – a rendkívüli gyermekvédelmi támogatás, a gyermekek védelmérõl és a gyámügyi igazgatásról szól 1997. évi XXXI. törvény (a továbbiakban: Gyvt.) 20/A. §-a szerinti pénzbeli támogatás, a Gyvt. 20/B. § (4)–(5) bekezdése szerinti pótlék, a nevelõszülõk számára fizetett nevelési díj és külön ellátmány, – az anyasági támogatás, – a tizenharmadik havi nyugdíj, – a személyes gondoskodásért fizetendõ személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás, – a fogadó szervezet által az önkéntesnek külön törvény alapján biztosított juttatás, – annak az alkalmi munkavállalói könyvvel történõ foglalkoztatásnak a havi ellenértéke, amely a teljes munkaidõben foglalkoztatott munkavállaló külön jogszabály szerinti kötelezõ legkisebb munkabérének (minimálbér) 50%-át nem haladja meg, – a házi segítségnyújtás keretében társadalmi gondozásért kapott tiszteletdíj, – az energiafelhasználáshoz nyújtott támogatás, – a szépkorúak jubileumi juttatása. A lakásban együtt élõ személyek (a háztartástagok) jövedelmét külön-külön kell feltüntetni. Jellemzõ jövedelemtípusok: Keresõtevékenységbõl származó jövedelemnek minõsül minden olyan bevétel, amely munkavégzésbõl származik, például: munkabér, megbízási díj, vállalkozásból származó jövedelem. A gyermek neveléséhez, gondozásához kapcsolódó ellátások: terhességi-gyermekágyi segély, gyermekgondozási díj, gyermekgondozási segély, gyermeknevelési támogatás, családi pótlék, gyermektartásdíj. Nyugellátás és egyéb nyugdíjszerû rendszeres szociális ellátások: öregségi, rokkantsági, baleseti rokkantsági nyugdíj, rehabilitációs járadék, özvegyi és szülõi nyugdíj, árvaellátás és baleseti hozzátartozói nyugellátások, bányásznyugdíj, a korengedményes nyugdíj, egyes mûvészeti tevékenységet folytatók öregségi nyugdíja, a szolgálati nyugdíj, elõnyugdíj, a mezõgazdasági szövetkezeti járadék, a mezõgazdasági szakszövetkezeti járadék és a mezõgazdasági szakszövetkezeti tagok növelt összegû járadéka; rendszeres szociális járadék, átmeneti járadék, bányász dolgozók egészségkárosodási járadéka, rokkantsági járadék, nemzeti gondozási díj, nemzeti helytállásért pótlék, házastársi pótlék, házastárs után járó jövedelempótlék, hadigondozotti pénzellátások. A települési önkormányzat és a munkaügyi szervek által folyósított ellátások: különösen az idõskorúak járadéka, a rendszeres szociális segély, az ápolási díj, a munkanélküli járadék, álláskeresési járadék, álláskeresési segély, képzési támogatásként folyósított keresetpótló juttatás. Egyéb jövedelem különösen: például a táppénz, az ösztöndíj, nevelõszülõi díj, szociális gondozói díj, végkielégítés, tõkejövedelem, étkezési hozzájárulás összege, ruházati hozzájárulás összege, üdülési csekk értéke, a munkáltató által fizetett önkéntes kölcsönös biztosítópénztári hozzájárulás összege, a munkáltatói útiköltség-térítés összege, továbbá a cafetéria vagy a választható béren kívüli juttatás (VBKJ) rendszerben a munkáltató által biztosított természetbeni juttatások összege, valamint ingatlan eladásából vagy bérbeadásából származó jövedelem, alkalmi munkavállalói könyvvelszerzettjövedelemstb.Azegyesjövedelemtípusok(rendszeresésnemrendszeres)feltüntetésérevonatkozó részletes Tájékoztató letölthetõ a www.szmm.gov.hu honlapról. A kérelemben foglaltakat megalapozó iratokat a jogosult köteles a jogosultság kezdetétõl számított két évig megõrizni. A már támogatásban részesülõ fogyasztónak a szolgáltatási szerzõdés költözés vagy egyéb ok miatti megszûnését a megszûnéstõl számított 15 napon belül be kell jelentenie a támogatást megállapító Igazgatóságnak. Amennyiben a támogatásban részesülõ fogyasztó meghal, a vele egy háztartásban élõ személy köteles a halál bekövetkeztének napját követõ 15 napon belül ezt a tényt a támogatást megállapító Igazgatóságnak bejelenteni.” V. A Kormány tagjainak rendeletei

Source: https://magyarkozlony.hu/hivatalos-lapok/2ca18aa1f62f9d25873120298e2336b0a38ec587/dokumentumok/c5d1385b9364ed824c5e5a4ac1219a63c6d894ff/letoltes